400 kvadratmeter genbrugsbutik på Øland i Jammerbugt Kommune er nedbrændt. Ægteparret, der driver butikken, er kendt for deres  arbejde for fattige polske børn. 

Slukningskøretøjer her i eftermiddag været på stedet for at forhindre at ilden bredte sig til beboelsen. Men ifølge vagtchef Aage Pedersen fra Nordjyllands Politi står 400 kvadratmeter med genbrugsvarer ikke til at redde. Ilden er nu under kontrol. - Brandårsagen er formentlig nogle små fyrfadslys, der har været tændt, siger Aage Pedersen. Ægteparret der driver loppemarkedet er hårdt prøvede. For et år siden kollapsede taget i en lade med over 300 sække med tøj til polske børn.